Scaena Theatre: Boom! (Afrikaans) 7-9 May
Regie: Adriaan Meyer
Kostuums: Errol Arendz
Stelontwerp: Strijdom van der Merwe
Datum: 7-9 Mei
Kaartjie-pryse: R65 & R95
BLOEMFONTEIN: Nataniël-aanhangers wat nog nie Boom! gesien het nie, moet gou spring vir kaartjies. Die produksie is gedurende Mei-maand moontlik vir die laaste keer in Bloemfontein te sien.
Boom! is deur Nataniël geskryf. Al die 2008-vertonings van die stuk op Aardklop en die Volksbladfees is al uitverkoop. Ekstra vertonings moes gereël word. Die produksie was ook op ander feeste, soos die Woordfees op Stellenbosch te sien. Die eenvrou-tragikomedie is `n vertoonstuk vir die vaardige spel van met Hilletje Möller.
Hilletje Moller verwerf in 2005 haar B.A Drama en Teaterkuns aan die Universiteit van die Vrystaat, waar sy Universiteits erekleure vir teaterkuns verwerf. Hilletjie maak haar professionele debuut, tydens haar vertolking van die hoofrol in Skerp-sin (oorspronklike teks deur Pulitzer pryswenner Margaret Edson). Verder was sy al op die verhoog te sien in produksies soos “Die Huweliksaansoek" , “Nag van Legio", “Bloedbruilof", “Weer" en “Bewys" wat in 2008 Beste Debuut Produksie by die Volksblad Kunstefees aangewys is. Hilletje is in 2008 gekeur om haar studies aan die Lee Strasberg drama instituut in New York voort te sit.
Op 7-9 Mei om 19:30 is BOOM! In die Scaena-teater op die UV-kampus te sien. `n Middagvertoning om 14:30 is ook op Saterdag gereël. Kaartjies is beskikbaar teen R65. Teen slegs R95 per persoon is 20 sitplekke per vertoning beskikbaar op die leerbanke en sluit sjerrie in.
Besprekings is deur Computicket (Mimosa Mall en Checkers).